Talalit n llufan, si tama, aţ-ţessefṛeḥ imawlan-is, si tama nniḍen, a ten-thewwel. Ay imezwaǧen, m’ara wen-d-ilal llufan amezwaru, ahat aţ-ţwehmem m’ara twalim belli amur ameqran si lweqt-nwen akk-d lǧehd-nwen yeţṛuḥu i llufan-nni. M’ara ken-ixaṣṣ yiḍeṣ yerna yeţţucewwel lḥisas-nwen, ayagi yezmer ad iseeddi lealaqa-nwen di ccedda tameqrant. Ilaq-awen i sin aţ-ţqeblem liḥala-yagi tajdiṭ akken aţ-ţbeddem ɣer llufan-nwen w’aţ-ţḥarbem ɣef zzwaǧ-nwen. Amek ara ken-eiwnent lewṣayat n Wedlis Iqedsen akken aţ-ţqablem liḥala-ya?
1 FEHMET AMEK I GBEDDEL LLUFAN TAMEICT-NWEN
AYEN I D-IQQAR WEDLIS IQEDSEN: “Leḥmala, iwsee lxaṭer-is, leḥmala tesea lxiṛ” yerna “ur teţnadi ara ɣef nnfee-is, ur treffu ara.” (1 Ikurintiyen 13:4, 5) Kem a tayemmaţ, i d-isean llufan amenzu, bla ccekk teţţelhayeḍ-d dima yid-es. Lameena, izmer wergaz-im ad iḥuss am wakken testehzaḍ deg-s. Ihi, mmekti-d belli ula d neţţa yeḥwaǧ a d-telhiḍ yid-es. S ṣṣber akk-d leḥnana, eiwen-it ad iḥuss belli yeṣleḥ yerna teena-t ţṛebga n llufan-nwen.
Adlis Iqedsen inna-d: “Kwenwi [...], ay irgazen, lḥut s leeqel i tlawin-nwen.” (1 Buṭrus 3:7) Ay ababat, steeṛef belli tameṭṭut-ik aţ-ţefk amur ameqran si lǧehd-is i llufan-nwen. Imi tesea lecɣal ijdiden ara tqabel, tezmer aţ-ţetqelleq, aţ-ţeeyu neɣ aţ-ţefcel maḍi. Tikwal, tezmer ahat a d-terr fell-ak zzeaf-is, lameena qqim tetheddneḍ, axaṭer “win ẓẓayen i reffu xiṛ n lefḥel.” (Lemtul 16:32) Teeqqel yerna ţţak-as lemeawna i teḥwaǧ.—Lemtul 14:29.
AYEN I TZEMREḌ AŢ-ŢXEDMEḌ:
Ay ababat: Eiwen tameṭṭut-ik a d-telhi d llufan-nwen, ula deg yiḍ. Ḥudd-ed tilisa i lweqt i teseeddayeḍ di leḥwayeǧ nniḍen iwakken a d-tessigreḍ akteṛ n lweqt ara teseeddiḍ ţ-ţmeṭṭut-ik d llufan-ik
A tayemmaţ: M’ara yebɣu wergaz-im a kem-ieiwen di ccɣel yeenan llufan-nwen, ur ţţagi ara. Ma yella ur iwennee ara ccɣel-nni, ur t-ţlummu ara, meena mel-as s leeqel amek ara yexdem
2 SSEǦHDET ZZWAǦ-NWEN
AYEN I D-IQQAR WEDLIS IQEDSEN: “Ad uɣalen d yiwet n lǧeţţa.” (Laṣel n ddunit 2:24) Γas ma yella tewsee twacult-nwen, ur ilaq ara aţ-ţeţţum belli kečč ţ-ţmeṭṭut-ik d “yiwet n lǧeţţa” i tellam. Xedmet ayen akk iwumi i tzemrem akken aţ-ţeqqim lealaqa-nwen teǧhed.
Kemm, a tameṭṭut, cekkeṛ argaz-im imi ibedd ɣur-em yerna yeţeawan-ikem. Ayagi a s-yili “d ddwa.” (Lemtul 12:18) Kečč, ay argaz, qqar-as i tmeṭṭut-ik acḥal i ţ-tḥemmleḍ d wacḥal i k-teeǧeb. Cekkeṛ-iţ ɣef wamek i tbedd ɣer twacult.—Lemtul 31:10, 28.
“Ur ţnadit ara ɣef nnfee-nwen kan kunwi, meena nadit ɣef nnfee n wiyaḍ.” (1 Ikurintiyen 10:24, Awal n tudert, 2001) Xeddem dima ayen yellan d leali-t i tmeṭṭut-ik. Heddṛet gar-awen, yerna wa ad icekkeṛ wa, wa ad iḥess i wa. Deg wayen yeenan lealaqat-nwen deg wusu, ur ţxemmim ara kan ɣef yiman-ik. Mkul yiwen ad iḥebbeṛ i wayen yeḥwaǧ wayeḍ deg wannect-a. Adlis Iqedsen yenna-d: “Wa ur iţḥeṛṛim wa, siwa ma temtafaqem.” (1 Ikurintiyen 7:3-5) Ihi, heddṛet einani kečč ţ-ţmeṭṭut-ik ɣef temsalt-agi. Ma telliḍ d win iṣebbren yerna tfehhmeḍ tameṭṭut-ik, aţ-ţesseǧhdeḍ zzwaǧ-nwen.
AYEN I TZEMREḌ AŢ-ŢXEDMEḌ:
Ezel-ed lweqt ara teseeddiḍ ţ-ţmeṭṭut-ik di sin yid-wen kan
Sbeggen-as-d belli tḥemmleḍ-ţ, ɣas s leḥwayeǧ timecṭaḥ. Di lemtel, aru-yas kra n imeslayen neɣ efk-as lḥaǧa
3 SSELMDET LLUFAN-NWEN
AYEN I D-IQQAR WEDLIS IQEDSEN: “Seg wasmi i meẓẓiyeḍ, tessneḍ tira iqedsen; zemrent a k-fkent lekyasa yeţţawin ɣer leslak.” (2 Timutawus 3:15) Meyyzet d acu ara txedmem akken aţ-ţesselmdem llufan-nwen. Llufan yesea tazmert akken ad yelmed xilla n leḥwayeǧ ula mi gella di teebbuṭ n yemma-s. Uqbel akk a d-ilal, yella ieeqqel yakan taɣect-nwen yerna iţţarra-d s lexbaṛ i wayen i teţḥussum. Qqaret-as tiktabin segmi ara yili d aleqqaq. Γas m’ur ifhim ara ayen i s-teqqarem, yezmer lḥal a s-teeǧeb leqraya m’ara yimɣur.
Ur ḥeţţbet ara belli llufan-nwen bezzaf meẓẓi bac a s-thedṛem ɣef Ṛebbi. Ţẓallat i Yahwa yid-es s taɣect elayen. (Asmekti 11:19) Ula m’ara tleeebem yid-es, heddṛet-as ɣef leḥwayeǧ i gexdem Ṛebbi. (Ahellil 78:3, 4) M’ara yeţţimɣur, ad iḥuss i leḥmala i tḥemmlem Yahwa w’a t-iḥemmel ula d neţţa.
AYEN I TZEMREḌ AŢ-ŢXEDMEḌ:
Ḍleb i Ṛebbi a k-d-yefk lekyasa i gwulmen bac aţ-ţesselmdeḍ llufan-ik
Ţeawad-as-d i llufan-ik tiktiwin (ixemmimen) akk-d imeslayen yesean azal akken a ten-yissin si temẓi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn